বাগাতিপাড়ায় বিদ্যুৎস্পৃষ্ট হয়ে একই পরিবারের দুই জনের মৃত্যু
You are here: Home » প্রথম পাতা » বাগাতিপাড়ায় বিদ্যুৎস্পৃষ্ট হয়ে একই পরিবারের দুই জনের মৃত্যু
14/09/2017 1:05 am0 commentsViews: 5
বাগাতিপাড়া (নাটোর) প্রতিনিধি: নাটোরের বাগাতিপাড়ায় বিদ্যুৎস্পৃষ্ট একই পরিবারের ফুপু-ভাতিজার মৃত্যু হয়েছে। বুধবার বিকেল সাড়ে তিনটার দিকে দয়ারামপুরের তালতলা বিলপাড়ায় এ দুর্ঘটনা ঘটে। এরা হলেন, ওই গ্রামের মসলেম উদ্দিনের মেয়ে পারুল (২৫) ও তার ভাতিজা নজরুল ইসলামের ছেলে রুহুল (১৮)।
মৃতদের পরিবারের সদস্য একরামুল হোসেন জানান, ভাতিজা রুহুল তার দাদির ঘরে মোবাইল চার্জ দিতে গিয়ে প্রথমে বিদ্যুৎ স্পৃষ্ট হয়। এরপর বাঁচাতে গিয়ে তাকে স্পর্শ করলে তার ফুপু পারুলও স্পৃষ্ট হয়। পরে তাদের উদ্ধার করে স্থানীয় মজুমদার ক্লিনিকে নেয়া হলে সেখানকার কর্তব্যরত চিকিৎসক তাদের দু জনকে মৃত ঘোষণা করেন।